Diari Oficial de la Generalitat Valenciana


Sumari del DOGV 9851, del 17-05-2024 (2024/4410)

RESOLUCIÓ de 10 de maig de 2024 de la Presidència de la Generalitat, per la qual es modifica el sistema d'exercici de les funcions reservades al lloc de Secretaria-Intervenció de l'Ajuntament de Tormos
---------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9851

Data del DOGV
:   17-05-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/4410


Organisme emissor
:   Presidència de la Generalitat

Tipus de document
:   Resolució

RESOLUCIÓ de 10 de maig de 2024 de la Presidència de la Generalitat, per la qual es modifica el sistema d'exercici de les funcions reservades al lloc de Secretaria-Intervenció de l'Ajuntament de Tormos [2024/4410]  
Des de la Resolució de 16 de març de 1988, de la Direcció General de la Funció Pública del Ministeri per a les Administracions Públiques, per la qual s'elevava a definitiva la classificació dels llocs de treball reservats a funcionaris d'Administració Local amb habilitació de caràcter nacional, l'Ajuntament de Tormos està eximit de l'obligació de mantindre el lloc de Secretaria, i és assistit en la realització de les funcions de secretaria-intervenció per personal del Servici d'Assistència als Municipis de la Diputació Provincial d'Alacant.  
  
El Ple de l'Ajuntament de Tormos, en la sessió de 27 de març de 2024, va adoptar l'acord de modificar el canvi de sistema, com a entitat eximida, de l'exercici de les funcions de Secretaria i Intervenció municipal que prestava el servici d'assistència de la Diputació Provincial d'Alacant pel sistema de l'exercici de les dites funcions en règim d'acumulació.  
La Diputació Provincial d'Alacant, mitjançant el Decret de la vicepresidenta 2a i diputada d'Administració General i Hisenda, de data 13 de març de 2024, va informar favorablement el cessament de l'exercici de les funcions de secretaria-intervenció municipal de l'Ajuntament de Tormos, per la Secció de Secretaria-Intervenció Municipal, del Servei de Secretaria-Intervenció Municipal i Assessorament Jurídic de l'Àrea d'Assistència a Municipis de la Diputació Provincial d'Alacant  
  
Vistos els antecedents indicats, i en virtut del que es disposa en els articles 164.1 i 170 de la Llei 8/2010, de 23 de juny, de la Generalitat, de règim local de la Comunitat Valenciana; en l'article 10.1 del Reial decret 128/2018, de 16 de març, pel qual es regula el règim jurídic dels funcionaris d'Administració local amb habilitació de caràcter nacional, així com en els articles 10, 11 i 12 del Decret 92/2021, de 9 de juliol, del Consell, de regulació del personal funcionari amb habilitació de caràcter nacional, i de conformitat amb la Resolució de 8 de novembre de 2023, del president de la Generalitat, per la qual delega determinades atribucions en diferents òrgans de la Presidència (DOGV 9723, 13.11.2023), resolc:  
  
Únic  
Modificar el sistema de l'exercici de les funcions reservades al lloc de Secretaria- Intervenció de l'Ajuntament de Tormos, atés que està eximit de l'obligació de sostindre eixe lloc, que s'exerciran mitjançant el sistema d'acumulació a una altra secretaria.  
Contra esta resolució, que posa fi a la via administrativa, de conformitat amb el que s'establix en l'article 114.c de la Llei 39/2015, d'1 d'octubre, del procediment administratiu comú de les administracions públiques, les persones interessades podran interposar els següents recursos:  
Directament, un recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la publicació d'esta resolució en el Diari Oficial de la Generalitat Valenciana, de conformitat amb el que es disposa en els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa.  
b) Potestativament, un recurs de reposició davant el mateix òrgan que ha dictat l'acte, en el termini d'un mes a comptar des de l'endemà de la publicació d'esta resolució en el Diari Oficial de la Generalitat Valenciana, de conformitat amb el que s'establix en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, tenint en compte que no és possible simultaniejar el recurs contenciós administratiu i el potestatiu de reposició.  
c) En el cas que la persona interessada siga una administració pública, no cal interposar recurs en via administrativa, i això sense perjuí de la possibilitat d'efectuar el requeriment al qual es referix l'article 44 de la Llei 29/1998, de 13 de juliol, en el termini de dos mesos comptats des de l'endemà de la publicació de la present resolució en el Diari Oficial de la Generalitat Valenciana.  
Tot això sense perjuí que les persones interessades puguen fer ús de qualsevol altra via que estimen oportuna.  
  
València, 10 de maig de 2024, el president de la Generalitat, p. d. (Resolució 08.11.2023, DOGV núm. 9723, de 13.11.2023), El secretari autonòmic de Presidència: Cayetano García Ramírez.